Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 507/14/4406	Topoľčany, 5.11.2014
EEČ : 2-35-78-2014

U Z N E S E N I E

Trestná vec:	obvinený XXXXX 
Zločin:	Porušovanie domovej slobody podľa § 194 odsek 1, odsek 2 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený XXXXX dňa 04.07.2014 v čase asi o 16.00 hod. v obci XXXXX prišiel k rodinnému domu č. p. XXXXX na XXXXX ul., ktorého vlastníkom je poškodená XXXXX, nar. XXXXX, trvalo bytom XXXXX  a poškodený XXXXX, nar. XXXXX, trvalo bytom XXXXX má v uvedenom dome právo doživotného užívania, kde pred bránu tohto domu zhodil na zem železné rúry, na základe čoho poškodení XXXXX a XXXXX vyšli z domu na otvorenú verandu domu -gánok, kde zostali stáť a za bránou domu počuli, ako XXXXX kričí, aby mu vrátili jeho pílku, načo mu   XXXXX povedala, že mu vráti pílku, ak jej on vráti 20,- Eur, následne nato XXXXX preskočil uzamknutú bránu vedúcu do dvora rodinného domu, neoprávnene prešiel až na otvorenú verandu-gánok, kde hľadal pílku, pričom XXXXX a XXXXX ho viac krát vyzvali, aby z dvora domu odišiel preč, že tam nemá čo robiť, pričom XXXXX z dvora domu neodišiel a chytil XXXXX za ruky na predlaktí, mykal ním, pritisol ho ku stene domu a následne potom, ako XXXXX povedala, že zavolá políciu , tak obvinený tri krát udrel Jitku Bílenú do oblasti hlavy a potom za pomoci inej neznámej osoby XXXXX vytlačila obvineného z dvora pred bránu domu, pričom pri tomto obvinený spôsobil XXXXX zranenie a to povrchové dve tržné ranky na pravom predlaktí, povrchové kožné odreniny na ľavom predlaktí a zlomeninu ľavého bočného výbežku prvého driekového stavca chrbtice s menším výpotkom v ľavej pohrudnicovej dutine, pričom zo súdnolekárskeho hľadiska sa jedná o úraz ľahký s dobou liečenia a PN v trvaní 5 týždňov, 

lebo obvinený nebol v čase činu pre nepríčetnosť trestne zodpovedný

Odôvodnenie:
Vyšetrovateľ Odboru kriminálnej polície  Okresného riaditeľstva PZ v Topoľčanoch uznesením sp. zn. ORP-249/VYS-TO-2014 zo dňa 05.07.2014 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre  zločin porušovania domovej slobody podľa § 194 ods. 1, ods. 2 písm. b), ods. 3 písm. a)  Tr. zák. na skutkovom základe uvedenom v uznesení.

V priebehu prípravného konania bolo vykonané dokazovanie, ktorým bol spoľahlivo zistený skutkový stav veci a na základe ktorého je možné konštatovať, že skutok sa stal, tento je trestným činom - zločinom porušovania domovej slobody podľa § 194 ods. 1, ods. 2 písm. b), ods. 3 písm. a) Tr. zák. a že sa ho dopustil práve obvinený XXXXX. Poškodený  XXXXX do spisu dodatočne doložil potvrdenie o zranení, ktoré mu bolo spôsobené  konaním obvineného. Z uvedeného dôvodu bol do konania pribratý znalec z odboru  zdravotníctvo a farmácia, ktorý vo svojom znaleckom posudku uviedol, že poškodenému XXXXX bolo konaním obvineného  spôsobené zranenie, ktoré možno hodnotiť ako ľahké s dobou liečby 5 týždňov. Z uvedeného dôvodu boli obvinený XXXXX, jeho obhajca ako aj poškodení upozornení na skutočnosť, že konanie obvineného bude ďalej posudzované i ako prečin ublíženia na zdraví podľa § 156 ods. 1, ods. 2 písm. a) Tr. zák. s poukazom na § 139 ods. 1 písm. e) Tr. zák. 

V priebehu dokazovania  však vznikli dôvodné pochybnosti o charaktere duševného stavu obvineného v čase spáchania trestnej činnosti, z toho dôvodu vyšetrovateľ na základe písomného príkazu súdu sp. zn.  7Tp 196/2014 zo dňa 18.07.2014 uznesením sp. zn.  ORP-249/VYS-TO-2014 zo dňa 25.07.2014 podľa § 142 ods.1 Tr. por. pribral do konania znalcov - psychiatrov za účelom skúmania duševného stavu obvineného.
	
Z písomne vypracovaného znaleckého posudku znalcov - psychiatrov vyplýva záver, že obvinený XXXXX  trpí organickou poruchou osobnosti pri primárnej generalizovanej epilepsii s tonicko - klonickými kŕčmi a mentálnou retardáciou ľahkého stupňa po prekonanom zápale mozgu a plien mozgových.  V dôsledku uvedenej  duševnej choroby obvinený v čase spáchania trestného činu nevedel rozpoznať nebezpečenstvo svojho konania pre spoločnosť a nemohol svoje konanie ovládať. Podľa názoru znalcov  obvinený nechápe zmysel trestného konania z dôvodu organického poškodenia mozgu a mentálnej retardácie. Z psychiatrického hľadiska  pobyt obvineného pri absencii epileptických záchvatov  nie je na slobode pre spoločnosť nebezpečný. Bez psychofarmakologickej liečby by sa však táto nebezpečnosť mohla aktualizovať. Doporučujú preto  uložiť obvinenému ochranné psychiatrické liečenie ambulantnou formou s cieľom predísť repetícii podobného protispoločenského konania za prítomnosti adekvátnej pacifikačnej liečby.

 Vzhľadom na vyššie uvedené skutočnosti obvinený XXXXX s poukazom na ustanovenie § 23 Tr. zák. nie je za trestný čin, pre ktorý je aktuálne stíhaný trestne zodpovedný.

	Podľa § 215 ods. 1 písm. e) Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Na základe vyššie uvedených skutočností a citovaných zákonných ustanovení som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka